**באייר 04 לברקוזן** (בגרמנית: **Bayer 04 Leverkusen**) הוא מועדון ספורט גרמני הידוע בעיקר בשל קבוצת הכדורגל שלו. המועדון ממוקם בעיר לברקוזן שבמדינת נורדריין-וסטפאליה. העיר גובלת בקלן מדרום. המועדון ממומן על ידי חברת באייר, אחת מחברות התרופות הגדולות בעולם, שמשרדיה הראשיים נמצאים בעיר.

באייר לברקוזן נודעה בעיקר בהיותה מחמיצת תארים סדרתית. אף על פי שהקבוצה נחשבת לאחת החשובות בגרמניה מבחינת המסורת ההיסטורית וכמות הקהל, הקבוצה לא הצליחה במשך שנים רבות לזכות באליפות גרמניה, גם בעונות רבות שבהן נראה היה שהיא צועדת בבטחה אל תואר האליפות. בעונת 2024/2023 זכתה הקבוצה באליפות לראשונה בתולדותיה.

היסטוריה
--------

ההיסטוריה של באייר מתחילה ב-27 בנובמבר 1903, כאשר 170 עובדי חברת התרופות באייר שלחו מכתב להנהלת החברה עם הצעה להקים מועדון ספורט. ב-15 ביוני 1904 הסכימה החברה לתמוך ביוזמה, וב-1 ביולי 1904 הוקם מועדון התעמלות בשם TuS Friedrich Bayer & Co 1904 Leverkusen. ב-31 במאי 1907 נוצרה מחלקת הכדורגל.

לקבוצה הייתה יריבות עם מועדון TuS Friedrich Bayer & Co 1904 והייתה איבה רצינית בין מתעמלים וספורטאים מענפי ספורט אחרים. האיבה הזו תרמה לעובדה שב-8 ביוני 1928 עזבו שחקני כדורגל ועוד מספר מחלקות ספורט אחרות את הקבוצה ויצרו את אגודת הספורט SV Bayer 04 Leverkusen. בסוף שנות העשרים ותחילת שנות השלושים, באייר שיחקה רק בליגה השלישית והרביעית עד שהצליחה להגיע לליגה המערבית השנייה בעונת 1936. בתקופת גרמניה הנאצית נחשבה לקבוצה זניחה.

בעונת 1950/1951 זכתה באייר בליגת החובבים הראשונה במערב והגיעה לליגה הבכירה. בעונת 1951/1952 השתתפה באייר לראשונה באוברליגה המערבית הגרמנית, שם סיימה במקום ה-6. התוצאה הטובה ביותר הייתה מקום 3 בעונת 1954/1955. בעונת 1955/1956 סיים המועדון במקום ה-15 וירד לליגת החובבים הראשונה. בעונת 1961/1962 זכתה הקבוצה בליגת החובבים הראשונה וחזרה לליגה הבכירה. בעונת 1962/1963 חזרה באייר לצמרת הגרמנית המערבית אוברליגה וסיימה במקום 9.

עם הקמתה של ליגה מקצוענית בגרמניה ב-1963, ירדה באייר לליגה האזורית המערבית, שם היא התחרתה במשך 10 עונות וסיימה בעיקר בתחתית טבלת הליגה. בעונת 1967/1968 הצליחה באייר לזכות לראשונה באליפות הליגה המערבית, אך לא הצליחה להעפיל לבונדסליגה. בעונת 1972/73 סיימה באייר במקום ה-17 והודחה מהליגה המערבית.

באייר בילתה את עונות 1973/1974 ו-1974/1975 בליגת החובבים במחוז הריין, זכה בשתי העונות העוקבות וחזר לרמה המקצוענית והעפילה לבונדסליגה השנייה. בעונת 1975/1976 ערכה באייר את הופעת הבכורה שלה בבונדסליגה השנייה, בה השתתפה בליגה הנורדית, וסיימה באמצע הטבלה. באייר הצליחה לזכות בעונת 1978/1979 ולהעפיל לבונדסליגה לראשונה בתולדותיה.

מאז 1979 המועדון מתמודד בבונדסליגה ובשנת 1993, באייר זכתה לראשונה בגביע הגרמני, כשהביסה את הרטה ברלין.

הישגה המשמעותי הראשון של לברקוזן הגיע עם ניצחונה על קבוצת אספניול בפנדלים בגמר גביע אופ"א בשנת 1988, תחת שרביטו של אריך ריבק ובכיכובו של הקשר הדרום קוריאני צ'ה בום קון. בשנת 1993 הצליחה לזכות בגביע הגרמני לאחר ניצחון בגמר על קבוצת החובבים של הרטה ברלין. כוכבה הגדול של הקבוצה בשנות התשעים היה אולף קירסטן. בסוף שנות התשעים הצליחה הקבוצה לשהות באופן קבוע בצמרת. בעונת 1999–2000 נראה היה שהקבוצה צועדת לתואר אליפות היסטורית. הקבוצה הובילה את טבלת הבונדסליגה במשך רוב העונה כאשר מככבים בה אולף קירסטן, ינס נובוטני, מיכאל באלאק, שטפן ביינליך והברזילאי אמרסון, אך במחזור האחרון כשלה הקבוצה מול אונטרהאכינג הקטנה. אף על פי שבאייר לברקוזן נזקקה לתיקו היא הפסידה 2:0 לאחר הרחקתו של כוכבה הגדול מיכאל באלאק. לאחר עונה זו עזבו ביינליך ואמרסון, וקירסטן הוותיק פרש. מאמנה המוחצן של הקבוצה כריסטוף דאום הסתבך בפרשיות שונות והקבוצה נאלצה לבנות עצמה מחדש. לאחר מינויו של המאמן קלאוס טופמולר הצליחה הקבוצה להגיע להישגה הגדול ביותר אי פעם, גמר ליגת האלופות בעונת 2001/2002. הקבוצה הצליחה לגבור על מנצ'סטר יונייטד בחצי הגמר לאחר צמד משחקים שהסתיימו בתוצאות 0:0 ו-2:2 באולד טראפורד. בגמר בגלאזגו התמודדה באייר לברקוזן מול ריאל מדריד. התוצאה הייתה 1-1, עד אשר שער של זינאדין זידאן הביא לניצחון 2:1 של ריאל מדריד. גם בעונה זו הובילה לברקוזן במהלך מרבית העונה את טבלת הבונדסליגה אך כשלה בישורת האחרונה של העונה, והפסידה את האליפות לבורוסיה דורטמונד. בעונה זו הקבוצה הגיעה לגמר הגביע הגרמני והפסידה לקבוצת שאלקה 04. שחקניה הבולטים בעונה זו היו שחקני נבחרת גרמניה מיכאל באלאק, ברנד שניידר אוליבר נויביל וכן הברזילאי זה רוברטו. בסיום אותה עונה, עזבו את הקבוצה שחקניה הבכירים מיכאל באלאק, וזה רוברטו, כאשר שניהם עברו ליריבתה הגדולה של לברקוזן, באיירן מינכן.

בעונת 2008/2009 הקבוצה הגיעה לגמר הגביע הגרמני והפסידה לקבוצת ורדר ברמן. בעונת 2009/2010 סיימה הקבוצה במקום הרביעי בליגה. בעונת 2010/2011 סיימה הקבוצה במקום השני בליגה, ובליגה האירופית הודחה בשלב רבע הגמר על ידי ויאריאל. בעונת 2011/2012 סיימה הקבוצה במקום החמישי בליגה, ובליגת האלופות הודחה בשלב שמינית הגמר על ידי ברצלונה. בעונת 2012/2013 סיימה הקבוצה במקום השלישי בליגה, ובליגה האירופית הודחה בשלב 32 האחרונות על ידי בנפיקה ליסבון. בעונת 2013/2014 סיימה הקבוצה במקום הרביעי בליגה, ובליגת האלופות הודחה בשלב שמינית הגמר על ידי אתלטיקו מדריד. בעונת 2014/2015 סיימה הקבוצה במקום הרביעי בליגה ועברה ישירות לפלייאוף ליגת האלופות, בו היא פגשה את לאציו. במשחק הראשון באיטליה באייר לברקוזן הפסידה 1:0 בחוץ, אולם במשחק הבית גברה על לאציו 3:0 ועברה לשלב הבתים של ליגת האלופות. בשלב הבתים הקבוצה לא הצליחה להעפיל לשלב שמינית הגמר, סיימה במקום השלישי ועברה לשלב 32 האחרונות בליגה האירופית. היא העפילה לשמינית גמר, בו הודחה על ידי ויאריאל. בבונדסליגה הצליחה הקבוצה להעפיל לליגת האלופות שנה שלישית ברציפות, לאחר שסיימה במקום השלישי. עונת 2016/17 הייתה לא מוצלחת מקודמותיה כאשר הקבוצה סיימה במקום ה-12 בלבד ולא הצליחה להעפיל למפעלים האירופיים. בעונת 2017/18 סיימה הקבוצה במקום החמישי בליגה והעפילה לליגה האירופית. בליגה האירופית סיימה הקבוצה במקום הראשון בבית א', אך לא הצליחה לעבור לשלב שמינית הגמר והודחה על ידי קרסנודאר. בבונדסליגה סיימה במקום הרביעי והעפילה לליגת האלופות. השחקן הבולט בקבוצה היה הקשר קאי האברץ. בעונה שלאחר מכן סיימה במקום השלישי בשלב הבתים בליגת האלופות ועברה לליגה האירופית, ושם העפילה עד לרבע הגמר, בו הודחה על ידי אינטר מילאנו. בבונדסליגה סיימה הקבוצה במקום החמישי והעפילה לליגה האירופית. בעונת 2020/2021 סיימה במקום הראשון בבית ג' באירופית, אך הודחה בשלב שמינית הגמר על ידי יאנג בויז ברן. בבונדסליגה סיימה הקבוצה במקום השישי.

בחודש אוקטובר 2022 מונה שחקן העבר צ'אבי אלונסו לתפקיד המאמן. תחת המאמן הספרדי השיגה הקבוצה את המקום השישי בבונדסליגה בעונת 2022/2023, והגיעה גם עד לשלב חצי הגמר הליגה האירופית, בו הודחה על ידי רומא. בעונת 2023/2024 השיגה שיא מועדון של הרצף הארוך ביותר ללא הפסדים בליגה ושיא בונדסליגה של 41 משחקים נטולי הפסד. ב-14 באפריל 2024 זכתה הקבוצה באליפות לראשונה בתולדותיה אחרי ניצחון 5:0 על ורדר ברמן.

סגל השחקנים
-----------

נכון ל-2 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | פינלנדפינלנד | שוער | לוקאש הרדצקי  (קפטן) |
| 2 | קרואטיהקרואטיה | מגן | יוסיפ סטנישיץ'  |
| 3 | אקוודוראקוודור | בלם | פיירו אינקפיה  |
| 4 | גרמניהגרמניה | בלם | יונתן טאה  (קפטן רביעי) |
| 6 | חוף השנהבחוף השנהב | מגן | אודילון קוסונו  |
| 7 | גרמניהגרמניה | קשר | יונאס הופמן  |
| 8 | גרמניהגרמניה | קשר | רוברט אנדריך  |
| 9 | ספרדספרד | חלוץ | בורחה איגלסיאס  (בהשאלה מריאל בטיס) |
| 10 | גרמניהגרמניה | קשר | פלוריאן וירץ  |
| 12 | בורקינה פאסובורקינה פאסו | בלם | אדמונד טאפסובה  |
| 13 | ברזילברזיל | מגן | ארתור  |
| 14 | צ'כיהצ'כיה | חלוץ | פטריק שיק  |
| 17 | צ'כיהצ'כיה | שוער | מאטיי קובאר  |
| 18 | בלגיהבלגיה | קשר | נואה אמבמבה  |

 |  | 

| מס' |  | עמדה | שם |
| --- | --- | --- | --- |
| 19 | ניגריהניגריה | קשר | ניית'ן טלה  |
| 20 | ספרדספרד | מגן | אלכס גרימלדו  |
| 21 | מרוקומרוקו | חלוץ | אמין עדלי  |
| 22 | ניגריהניגריה | חלוץ | ויקטור בוניפייס  |
| 23 | צ'כיהצ'כיה | קשר | אדם הלוז'ק  |
| 24 | הולנדהולנד | מגן | טימותי פוסו-מנסה  |
| 25 | ארגנטינהארגנטינה | קשר | אסקיאל פלאסיוס  |
| 30 | הולנדהולנד | מגן | ירמי פרימפונג  |
| 31 | בלגיהבלגיה | בלם | מאדי מונאמי  |
| 32 | קולומביהקולומביה | קשר | גוסטבו פוארטה  |
| 34 | שווייץשווייץ | קשר | גרניט ג'אקה  |
| 36 | גרמניהגרמניה | שוער | ניקלאס לומב  |
| 36 | גרמניהגרמניה | חלוץ | קן איזקור  |
| 47 | מרוקומרוקו | קשר | איימן אווריר  |

 |

שחקני עבר בולטים
----------------

* גרמניהגרמניה מיכאל באלאק
* ברזילברזיל זה רוברטו
* גרמניהגרמניה תומאס הורסטר
* בולגריהבולגריה דימיטאר ברבאטוב
* גרמניהגרמניה ברנד שוסטר
* גרמניהגרמניה אולף קירסטן
* גרמניהגרמניה ינס נובוטני
* גרמניהגרמניה קארסטן ראמלו
* גרמניהגרמניה רודיגר פולבורן
* ברזילברזיל חואן
* גרמניהגרמניה האנס-יורג בוט
* ברזילברזיל אמרסון
* קוריאה הדרומיתקוריאה הדרומית צ'ה בום-קון
* גרמניהגרמניה אוליבר נויביל
* גרמניהגרמניה רודי פלר
* קרואטיהקרואטיה ניקו קובאץ'
* קרואטיהקרואטיה רוברט קובאץ'
* גרמניהגרמניה ברנד שניידר
* ברזילברזיל לוסיו
* ארגנטינהארגנטינה דייגו פלסנטה
* גרמניהגרמניה כריסטיאן ורנס
* יווןיוון תאופניס גקאס
* שווייץשווייץ טרנקילו ברנטה
* גרמניהגרמניה טוני קרוס
* צ'ילהצ'ילה ארתורו וידאל
* גרמניהגרמניה אנדרה שורלה
* קוריאה הדרומיתקוריאה הדרומית יונג מין סון

תארים
-----

**בונדסליגה:**

* **זכייה (1)**: 2023/24
* *סגנות (5)*: 1996/97, 1998/99, 1999/00, 2001/02, 2010/11

**הגביע הגרמני**

* **זכייה (1)**: 1992/93
* *סגנות (3)*: 2001/02, 2008/09, 2019/20

**הסופר קאפ הגרמני:**

* *סגנות (1)*: 1993

**גביע אופ"א:**

* **זכייה (1)**: 1987/88

**ליגת האלופות:**

* *סגנות (1)*: 2001/02

קישורים חיצוניים
----------------

ויקישיתוף מדיה וקבצים בנושא **באייר לברקוזן** בוויקישיתוף
* אתר האינטרנט הרשמי של באייר לברקוזן (באנגלית)
* באייר לברקוזן, ברשת החברתית פייסבוק

* באייר לברקוזן, ברשת החברתית אקס (טוויטר)

* באייר לברקוזן, ברשת החברתית אינסטגרם

* באייר לברקוזן, ברשת החברתית טיקטוק

* באייר לברקוזן, ברשת החברתית LinkedIn

* באייר לברקוזן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| גרמניהגרמניה הבונדסליגה - עונת 2023/2024 |
| --- |
| 

|  |
| --- |
| אאוגסבורג • אוניון ברלין • איינטרכט פרנקפורט • באייר לברקוזן • באיירן מינכן • בוכום • בורוסיה דורטמונד • בורוסיה מנשנגלדבך • דרמשטאדט 98 • הופנהיים • ורדר ברמן • וולפסבורג • מיינץ 05 • פ.צ. היידנהיים • פ.צ. קלן • פרייבורג • ר.ב. לייפציג • שטוטגרט |

 |

| **הליגה האירופית - עונת 2023/2024** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| אנגליהאנגליה וסטהאם יונייטד | הולנדהולנד אייאקס | סקוטלנדסקוטלנד ריינג'רס | איטליהאיטליה אטאלנטה | אנגליהאנגליה ליברפול | ספרדספרד ויאריאל | איטליהאיטליה רומא | גרמניהגרמניה באייר לברקוזן |
| יווןיוון אולימפיאקוס | צרפתצרפת מרסיי | ספרדספרד ריאל בטיס | פורטוגלפורטוגל ספורטינג ליסבון | אוסטריהאוסטריה ל.א.ס.ק. לינץ | צרפתצרפת סטאד רן | צ'כיהצ'כיה סלביה פראג | אזרבייג'ןאזרבייג'ן קרבאך |
| גרמניהגרמניה פרייבורג | אנגליהאנגליה ברייטון אנד הוב אלביון | צ'כיהצ'כיה ספרטה פראג | אוסטריהאוסטריה שטורם גראץ | בלגיהבלגיה רויאל אוניון סן-ז'ילואז | ישראלישראל מכבי חיפה | מולדובהמולדובה שריף טירספול | נורווגיהנורווגיה מולדה |
| סרביהסרביה TSC באצ'קה טופולה | יווןיוון א.א.ק. אתונה | קפריסיןקפריסין אריס לימסול | פוליןפולין ראקוב צ'נסטוחובה | צרפתצרפת טולוז | יווןיוון פנאתינייקוס | שווייץשווייץ סרבט ז'נבה | שוודיהשוודיה האקן |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n80069893
* VIAF: 316878903
* WorldCat: lccn-n80069893

 |